ליאת בנאי

ליאת בנאי (שם לידה: ליאת בן אבו; נולדה ב-10 בספטמבר 1975) היא זמרת ישראלית השרה מוזיקה מזרחית.

ביוגרפיה
בשנת 1991 בגיל 16 שרה בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום.

בשנת 1994 הוציאה את אלבומה הראשון "אבא סליחה טעיתי".

כעבור שנה בשנת 1995 יצא אלבומה השני "נשיקה אחרונה".

בשנת 1996 יצא אלבומה השלישי "לאהוב בלי הפסקה".

בשנת 1997 הוציאה את אלבומה הרביעי "בא לי עלייך".
באותה שנה יצא אלבומה המשותף עם אבי ביטר שנקרא "אהבת נעורים".
וכמו כן יצא האלבום "שלושת הגדולים 1" ביחד עם אבי ביטר ומשה כהן.

בשנת 1998 יצא האלבום "בוא ונרקוד".
בשנת 1999 הוציאה את האלבום "שילגיה". שהורכב רובו ממחרוזות בניחוח ים תיכוני.

כעבור שנתיים אחרי ב-2000 הוציאה את אלבומה "רוקדת על הבר".

בשנת 2001 יצא אלבומה השני ביחד עם אבי ביטר "נפרדים באהבה".

כעבור שנתיים ב-2003 הוציאה את האלבום "רק לחיות".

בשנת 2006 יצא האלבום "ליאת בנאי המיטב" אשר כלל את הלהיטים הגדולים לאורך הקריירה.

ב-2012 השתתפה בעונה השנייה של חי ב-LA LA לנד.

ב-2016 השתפתה בעונה השלישית של 6 אימהות ששודרה במסגרת שידורי רשת בערוץ 2.

ב-2018 השתתפה בעונה החמישית של הכוכב הבא לאירוויזיון. כשבוע לאחר שידור האודישן הראשון בטלוויזיה, הודיעה בנאי על פרישתה מהתחרות.

חיים אישיים
בשנת 1999 נישאה ליאת למשה אוחיון, השניים עברו להתגורר במושב מצליח ולהם 2 ילדים משותפים, אור ולירז. בהמשך התגרשו, נישאו בשנית אך הנישואים לא שרדו. כיום בנאי נשואה לניסים עוז ולהם חמישה ילדים.

דיסקוגרפיה

אלבומי אולפן
 1994: אבא סליחה טעיתי
 1995: נשיקה אחרונה
 1996: לאהוב בלי הפסקה - בדואט עם אבי ביטר
 1997: בא לי עליך
 1997: אהבת נעורים - עם אבי ביטר
 1998: בוא ונרקוד
 1999: שלגיה
 2000: רוקדת על הבר
 2001: נפרדים באהבה - עם אבי ביטר
 2003: רק לחיות
 2006: המיטב - השירים השקטים - אלבום להיטים

פילמוגרפיה
 1996: בוכה בגשם
 2012: השקר הגדול

קישורים חיצוניים

 ליאת בנאי באתר Qube
 ליאת בנאי באתר נושמים מזרחית

הערות שוליים

זמרות ישראליות
זמרים ישראלים
זמרות השרות בעברית
זמרים השרים בעברית
מתמודדות הכוכב הבא
משתתפי חי ב-LA LA לנד
משתתפות 6 אימהות
נשות המושב
אנשי המושב
ישראליות שנולדו ב-1975
ישראלים שנולדו ב-1975